அறியாமை
Subtitle: Ariyaamai
By: Tamil Nadu
Edition: அறியாமை
Publisher: C.M.Rangaraj
Published: 2020
Place of publication: India
Other titles: அறியாமை
Description: விழிப்புணர்வு விசயங்கள்.
Notes: நமக்குப் பிடித்ததை மற்றவர்களுக்கும் பிடிக்க வேண்டும் என்ற நம்முடைய எதிர்ப்பார்ப்பு இருக்கின்றதே, அதுதான் நம்முடைய அனைத்து துயரங்களுக்கும் முழுக்க முழுக்கக் காரணம்.

ஆனால், அவைகளினால்தான் நாம் துன்பப் படுகின்றோம் என்பதைக்கூட அறிய முடியாத அளவிற்கு நம் மனம் அதிலே அளவு கடந்த அபிமானம் வைத்திருக்கின்றது.
அதாவது, நம்முடைய மனதினால் நாம் ஏற்றி வைத்துக் கொண்ட விசய சுகங்களை மற்றவர்களுக்கும் கூற வேண்டும், அல்லது கொடுக்க வேண்டும் என்ற நம்முடைய ஆர்வம்.

இந்த ஆர்வக்கோளாறுதான் நம்மிடையே மன அமைதியை இழக்கத் தடையாக இருக்கின்றது.
இந்த உண்மையை மனதை விசாரிக்காமல் விடைக் காண முடியாது.
அப்படி மனதை விசாரித்து, புத்தி சக்தியை விரிவாக்கிக் கொண்டோமேயானால், நாம் மனிதப் பிறவியின் மகத்துவத்தை நன்கு அறிந்தவர்களாக ஆகிவிட்டோம்.

அந்த மகத்துவமே நாம் மனிதன் என்பதில் மட்டும் இல்லை. அதையும் கடந்த மகத்தான ஒரு நிலையில் உண்டாகின்றது. 

அது ஒரு பேரானந்த நிலை, பெரும் அமைதி நிலை, 
அந்த ஆனந்த அனுபவம் நமக்கு உண்டாக வேண்டு மானால், உடனடியாக நாம் மனதில் உதிக்கும் எண்ணங்களின் ஏற்ற, இறக்கங்களை சற்று கவனிக்கத் தொடங்க வேண்டும்.

அதன் வாயிலாக, இந்த அற்ப எண்ணங்கள் ஏன் உண்டாகின்றது? இதன் அடிப்படைக் காரணம் எங்கு நம்மிடையே ஏற்றி வைக்கப்பட்டுள்ளது?

இதற்கு யார் காரணம்? என்ற ஆராய்ச்சி உண்டாகின்றது.

இதற்கு நிச்சயம் மற்றவர்கள் கிடையாது.

ஏன் எனில், அவர்கள் தவறான விசயங்களை நம்மீது ஏற்றி வைக்க முயற்சித்தாலும், நமக்கு இருக்கின்ற சுயபுத்தி எங்கே போனது?

அதன் உண்மைத் தன்மையை ஆராய வேண்டாமா?

அதற்குத்தானே புத்தி சக்தி மனிதனுக்கு கொடுக்கப் பட்டுள்ளது!

இது தெரியாமல், கொரோனா முதல் கொட்டாவி வரை கண்டதையும் காணாமலேயே பேசுகின்றோம். யார் என்ன கூறினாலும், அதை அப்படியே ஏற்றுக் கொள்கின்றோம்.

அதற்கு எதற்கு மனிதப்பிறவி?

மற்ற பயிற்றுவிக்கப்பட்ட மிருகங்களைப் போன்றே வாழ்ந்து விட்டுப் போகலாமே?

எந்த ஒரு பொருளின் உண்மைத்தன்மையையும் அறியாமல், அதனை அப்படியே ஏற்றுக் கொள்வது என்பது அறிவுடையவர்கள் செயல் ஆகாது.

இந்த அறியாமையினால்தான் நாம் நம்மை அறியாமல் இருக்கின்றோம்.

உண்மையில் நாம் அமைதியே சொரூபமானவர்கள். ஆனந்தமானவர்கள்.

யோசித்துப் பாருங்கள்!